**Aðalfundur Búnaðarsambands Eyjafjarðar (BSE) 2016  
 haldinn í Hlíðarbæ þriðjudaginn 12. apríl kl. 10.15.**

**Dagskrá:**

1. Fundarsetning og skipan starfsmanna fundarins.
2. Skýrsla stjórnar og reikningar.
3. Umræður um framlagðar skýrslur og afgreiðsla reikninga.
4. Erindi gesta.

Sindri Sigurgeirsson formaður BÍ ræðir um það sem er efst á baugi í félagsmálum bænda. Gunnlaugur Eiðsson framkvæmdastjóri Kjarnafæðis talar um stöðuna á kjötmarkaði.

Erindi frá RML um samstarf og þjónustu við bændur.

1. Hádegishlé – hangikjöt og Ora grænar. Hvatningar- sauðfjárræktar- og nautgriparæktarverðlaun.
2. Kosningar :

Einn maður í stjórn.

Tveir varamenn.

Skoðunarmenn reikninga.

1. Framlagning mála. Lagabreytingar.
2. Nefndarstörf.
3. Kaffiveitingar.
4. Afgreiðsla mála og önnur mál.
5. Fundarslit.
6. **Setning fundarins.**   
   Gunnhildur Gylfadóttir formaður BSE setti fund og bauð fundarmenn velkomna.

Með samþykki fundarins voru Birgir Arason og Guðmundur Sturluson skipaðir fundarstjórar og Gestur J. Jensson og Helga Hallgrímsdóttir fundarritarar.

1. **Skýrsla stjórnar og reikningar lagðir fram.**   
   Gunnhildur fór yfir skýrslu stjórnar. Haldnir voru 6 stjórnarfundir og tveir aukafundir. Sagði formaður frá fundum vegna nýrra búvörusamninga og kom einnig inn á sölumál landbúnaðarafurða.

Frá síðasta aðalfundi hefur Smári Helgason frjótæknir látið af störfum hjá BSE vegna aldurs. Einnig hefði Guðmundur Steindórsson ráðunautur lokið sinni starfsæfi. Seinustu árin hefði hann verið hjá RML, en í áratugi hjá BSE og þar af framkvæmdastjóri í nokkur ár. Guðmundur Hallgrímsson heimsótti 19 bæi á svæðinu og fór yfir öryggismál með bændum. Það verkefni er unnið í samstarfi við BÍ og hér á svæðinu miðurgreitt af BSE. Einnig ræddi Gunnhildur um lánamál bænda, heyskaparárið 2015 og um heimasíðu BSE sem enn er í vinnslu og þá hugmynd að stofna Facebook- síðu fyrir búnaðarsambandið sem er ódýr kostur.  
Sigurgeir B. Hreinsson, framkvæmdastjóri BSE fór yfir ársreikning BSE fyrir árið 2015. Tekjur ársins voru 90.837.591 kr. Vaxtatekjur ársins 1.286.889 kr. Gjöld ársins 94.142.079 kr. Tap ársins 2.051. 086 kr.

Þetta er þriðja árið síðan ráðgjafaþjónustan var tekin út og breyttist rekstur BSE mikið við það. Klaufskurðarbásinn rekinn með ca. 300 þús. kr. tapi. Sæðingarnar standa undir sér. Kortateikningar og annað sem Guðmundur Helgi sér um eru nálægt núllinu.

Árgjöld félagsmanna hækkuðu á síðasta ári úr 2.500 kr. í 5.000 kr. og jukust tekjur um 600 þús. vegna þess. Laun og launatengd gjöld hækkuðu talsvert milli ára vegna nýrra kjarasamninga.

Efnahagsreikningur:

Eignir samtals 89.176.620 kr. Óráðstafað eigið fé er 76.585.857 kr. Skuldir 12.590.763 kr.

Lausafjárstaða mjög góð. Fasteignir eru bókfærðar á 26 millj.kr. en markaðsvirðið er mun hærra. Rétt væri að hækka matið á þeim og færa á sérstakan endurmatsreikning. Óformlegt mat fasteignasala er ca. 100 millj.

Eign í öðrum félögum lækkaði um 1 millj. kr. vegna upplausnar Möðruvalla ehf.

Viðskiptakröfur hækka milli ára vegna þess að reikningar voru sendir út seinna en í fyrra.

Afskriftir eru í lágmarki vegna yfirfæranlegs skattalegs taps og að eignir eru bókfærðar á lægra verði en markaðsverð.

Sigurgeir velti fyrir sér framtíð BSE og hvernig færi með fjárframlög til þegar búnaðargjaldið verður aflagt í núverandi mynd og hvernig tekjuöflun verður háttað.

1. **Reikningar bornir upp til samþykktar.**   
   Engar umræður urðu um skýrslu stjórnar eða reikninga.

Reikningar bornir upp til atkvæða og samþykktir samhljóða.

1. **Ávörp gesta fundarins**.   
   Sindri Sigurgeirsson formaður BÍ fjallaði um nýja búvörusamninga sem bændur eru búnir að samþykkja en Alþingi á eftir að fjalla um. Ræddi vaxandi áhyggjur vegna niðurskurðar ríkisins út á landi og áhrif þess á landsinsbyggðina. Ræddi um tollvernd og nýjan samning um aukinn innflutning á kjöti. Hætt er við að áhrif innflutnings valdi miklu tekjutapi, aðallega hjá kjúklinga- og svínabændum.

Miklar breytingar á starfsemi BÍ og búnaðarsambandanna vegna niðurfellingar búnaðargjalds. Líklegt að BÍ taki upp veltutengd félagsgjöld til að reka sín samtök og ákaflega mikilvægt að bændur séu tilbúnir að greiða til bændasamtakanna.

Gunnlaugur Eiðsson framkvæmdastjóri Kjarnafæðis þakkaði fyrir boðið á fundinn og kynnti sig í stuttu máli. Ræddi um kjötmarkaðinn , sagði að jafnvægi væri í nautakjöti, svínakjöti og klúkling en erfið staða í lambakjöti. Fækka þyrfti sauðfé um ca. helming og hækka verð um 100%. Bændur þyrftu að benda meira á hreinleika og gæði framleiðslunnar og vera stoltir af sinni framleiðslu.  
Að loknu máli Gunnlaugs var lið 4 á dagskránni frestað.

1. **Hádegishlé og verðlaunaveitingar.**  
   Sjónvarpsstöðin N4 er í dag einn mikilvægasti ljósvakamiðill landsbyggðarinnar, sem segir frá fólki í öllum landsfjórðungum og hvað það er að gera.   
   Landbúnaður hefur oft notið góðs af umfjöllun stöðvarinnar þegar farið er í heimsókn í sveitina, eða jafnvel þegar yfirskriftin er óvissuferð, og einnig með umfjöllun um það hráefni sem framleitt er þar, sem er okkur ákaflega mikilvægt.

Fyrirtækið Extra.is ehf sem rekið er í dag undir merki N4 var stofnað árið 2000 af þorvaldi Jónssyni. N4 rekur tvo miðla; N4 Dagskrá Norðurlands og N4 Sjónvarp. Einnig hönnunardeild og framleiðsludeild þar sem framleitt er innlent sjónvarpsefni, kynninga- og auglýsingaefni. Í febrúar 2007 fluttu allar deildir N4 undir einn hatt í Amarohúsinu (2 hæð) í miðbæ Akureyrar.  
Stjórn Búnaðrsambands Eyjafjarðar hefur ákveðið að veita Sjónvarpsstöðinni N4 hvatningarverðlaun vegna ársins 2015.

María Björk Ingvadóttir annar af framkvæmdastjórum á N4 mætti á aðalfund BSE og tók á móti viðurkenningunni. Verðlaunagripurinn er eldsmíðaður pítsuhnífur sem Beate Stormo bóndi í Kristnesi og handverksmeistari gerði.

Sauðfjárræktarverðlaun BSE 2015. Verðlaunin eru nú veitt í þrettánda sinn samkvæmt sömu reglum. Byggt er á niðurstöðum skýrsluhalds hjá þeim búum sem hafa eitt hundrað eða fleiri fullorðnar ær á skýrslum. Tekið er tillit til þriggja þátta, reiknaðs kjötþunga eftir fullorðna kind, gerðarmats og hlutfalls milli vöðva- og fitueinkunnar.

Að þessu sinni hlýtur búið í Kjarna í Hörgársveit sauðfjárræktarverðlaun BSE fyrir árið 2015. Ábúendur í Kjarna eru hjónin Davíð Jónsson og Sigrún Sverrisdóttir. Þau keyptu jörðina og hófu búskap í þar árið 1998. Í Kjarna er búið er með sauðfé og unnið utan heimilis. Davíð er í fullri sem húsasmiður.   
Kindur hafa lengst af verið nálægt 200, en voru á síðasta ári hátt á þriðja hundrað. Vel er staðið að ræktun fjárins varðandi gerð og við sauðfjárræktina hefur verið lögð mest áhersla á frjósemi fjárins. Á síðasta ári voru 222 vetarfóðraðar ær sem skiluðu að meðaltali 30,1 kg. af kjöti. Gemlingar 47 sem skiluðu 9,8 kg. Kjötmat er mjög gott og er gerðarmatið 10.3 og fita 6,2 og því er fituhlutfallið með því besta sem gerist, eða 1,66.

Nautgriparæktarverðlaun BSE fyrir árið 2015.  
Á Syðri-Grund í Höfðahverfi hefur verið rekið fyrirmyndar kúabú um lang skeið. Þar er myndarlegt heim að líta og snyrtimennska í fyrirrúmi.  
Afurðir eru úrvalgóðar og á síðasta ári var Félagsbúið á Syðri-Grund í öðru sæti af búum á starfssvæði BSE með afurðir eftir hverja kú. Þar voru 56,8 árskýr með meðalnyt 7.478 kg. mjólkur. Næstu þrjú ár þar á undan var búið í 4.-6. Sæti á sama lista í héraðinu.  
Syðri-Grund var stofnað sem nýbýli út úr Grund árið 1935 af Magnúsi Snæbjörnssyni og Guðnýju Laxdal sem bjuggu til ársin 1974. Árið 1966 hófu búskap Sævar Magnússon sonur þeirra og kona hans Guðný Hallfreðsdóttir. Þriðji ættliðurinn kom í búskapinn þegar Stefán Rúnar sonur þeirra hóf búskap með þeim árið 1993 og er búið fyrst og fremst í hans höndum í dag.  
Félagsbúið á Syðri-Grund hlýtur nautgriparæktarverðlaun BSE fyrir árið 2015.

Eftir að viðurkenningar höfðu verið veittar og snæddur hádegismatur, framreiddur af Kvenfélagi Hörgársveitar var aftur tekið til við hefðbundna dagskrá fundarins.

**4. Framhald.**

Erindi frá RML. Vignir og Berglind fjölluðu um rekstur RML. Ekki lagt uppúr því að reka fyrirtækið með miklum hagnaði, bara að það sé vel rekstrarhæft. Markmiðið að auka sértekjur og koma þjónustunni á framfæri. 2015 var fyrsta árið sem var hagnaður af rekstrinum. RML þarf að auka útselda vinnu þar sem hlutur í búnaðargjaldi dettur úr. Mikil eftirspurn eftir ráðgjöf í bútækni, bústjórn og rekstrarráðgjöf. Til stendur að fara í stefnumótunarvinnu fyrir RML á þessu ári. Símenntun og endurmenntun mjög mikilvæg fyrir ráðunauta.

Nokkrar umræður urðu um erindi gestanna og voru þeim þökkuð fróðleg erindi.

1. **Kosningar:**

Einn í stjórn: Kosningu hlaut Birgir Arason Gullbrekku.

Tveir varamenn: Þar hlutu kosningu Helga Hallgrímsdóttir Hvammi sem 1. varamaður og Aðalsteinn Hallgrímsson Garði sem 2. varamaður.

Skoðunarmenn: Elín Stefánsdóttir Fellshlíð og Guðrún Harðardóttir Hvassafelli.

Varaskoðunarmenn: Hannes Gunnlaugsson Ytra-Brekkukoti og Helgi Bjarni Steinsson Syðri-Bægisá.

Formaður var kosinn Gunnhildur Gylfadóttir Steindyrum og varaformaður Birgir Arason.

1. **Framlagning mála og lagabreytingar:**

Gunnhildur kynnti tillögu frá stjórn:

Þar sem Bændasamtök Íslands hafa breytt samþykktum sínum þarf að breyta 8. gr. laga BSE þar sem getið er um kosningu á búnaðarþingsfulltrúum. Tillaga stjórnar er að 8. gr samþykkta BSE hljóði þannig:

Samkvæmt 11. gr. Samþykkta Bændasamtaka Íslands skal Búnaðarsamband Eyjafjarðar kjósa 2 fulltrúa á búnaðarþing og tvo til vara. Formaður BSE er sjálfkjörinn. Kjósa skal annan mann til tveggja ára í senn. Einnig skal kjósa 2 varamenn til jafn langs tíma.  
  
Sigurgeir lagði fram fjárhagsáætlun fyrir 2016:

Tekjur – Framlög 39.800.000

Aðrar tekjur 50.250.000 Samtals 90.050.000

Gjöld -- Laun 36.900.000

Annað 53.330.000 Samtals 90.230.000

Sæðingagjöld hækki úr 2.500 kr í 2.700 kr.

Félagsgjöld verði óbreytt 5.000 kr.

1. **Nefndarstörf.** Fundinum var skipt upp í tvær nefndir og tók önnur þeirra fyrir tillögu að lagabreytingu sem lögð var fram, en hin fór yfir fjárhagsáætlun.
2. **Kaffiveitingar.** Þegar nefndarstörf stóðu yfir var tíminn nýttur til að innbirgða kaffi sem borið var fram.
3. **Afgreiðsla mála og önnur mál:**Tillaga um lagabreytingar sem lögð var fram var borin undir fundinn ogsamþykkt samhljóða án þess að nokkur bæði um orðið.  
   Fjárhagsáætlun sem lögð hafði verið fram var samþykkt óbreytt eftir lítilsháttar vangaveltur.
4. **Fundarslit.**Gunnhildur formaður þakkaði fundarmönnum fyrir góðan fund og fundarstjórum fyrir þeirra störf. Óskaði öllum góðrar heimferðar og sleit fundi.